Don Ellis
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1960 – 1980
Don Ellis var en amerikansk jazztrompeter, komponist og orkesterleder. Han var en musiker som kombinerte en usedvanlig teknisk dyktighet med en stadig søken etter nye uttrykksformer.
Ellis spilte omkring 1960 med orkestre ledet av Maynard Ferguson og George Russell, og engasjerte seg sterkt i den tidens friere jazzformer. Hans gjestespill på jazzklubben Metropol i Oslo i 1963, i samspill med norske musikere, brakte for alvor dette elementet inn i norsk jazzliv.Fra 1965 til sin død ledet han storband med inspirasjon fra indisk musikk, rock, sjeldne taktarter med østeuropeisk bakgrunn samt flittig bruk av moderne elektronikk. Han komponerte også filmmusikk, blant annet til The French Connection (1971; tildelt Grammy-prisen).Blant hans album kan nevnes How Time Passes (1960), Electric Bath (1967), Don Ellis at Fillmore (1970) og Haiku (1973). Les mer i Store norske leksikon jazz fusion Eksterne lenker Don Ellis